
Hrana conţine cele 4 elemente. În timp ce mâncaţi în 
tăcere, legaţi-vă de virtuțile Îngerilor celor 4 elemente: de 
soliditatea şi fermitatea Îngerului Pământului, de viaţa şi 
puritatea Îngerului Apei, de inteligenţa Îngerului Aerului, de 
lubirea sacră a Îngerului Focului. 

Acest gând pe care l-au ales surorile este foarte bogat, dragi 
fraţi şi surori. Este nevoie de multe explicaţii pentru a-i face pe 
cei care nu sunt la curent (cu aceste lucruri) să înţeleagă ce 
sunt cele 4 elemente şi faptul că cele 4 elemente există 
pretutindeni. Ele erau numite în Antichitate: Pământul, Apa, 
Aerul şi Focul. Ulterior, ştiinţa oficială a găsit că aceste noţiuni 
erau false/iluzorii, că nu aceasta era realitatea, pentru că 
acestea nu erau elemente. În fiecare din aceste elemente se 
găseau multe alte elemente. Ei da, dar nu în acest sens cei din 
vechime le-au numit «elemente». Ei ştiau foarte bine că 
Pământul este făcut din multe lucruri, Apa, de asemenea, 
precum şi Aerul şi chiar Focul. Dar au vorbit de cele 4 elemente 
pentru a arăta că totul a fost creat — tot ce vedem şi chiar şi ce 
nu vedem - este constituit din aceste 4 elemente. lar eu v-am 
ţinut conferinţe în care v-am arătat că aceste 4 elemente nu se 


găsesc numai pe Pământ. Ceea ce se vede — ceea ce este solid, 
ceea ce este lichid, ceea ce este gazos, ceea ce este foc - toate 
acestea nu sunt numai în planul fizic. Tot ceea ce era solid, cei 
din vechime îl numeau Pământ; tot ce era lichid, îl numeau Apă 
- deşi sângele nu este apă, el intra în categoria Apă; iar toate 
gazele, ei le numeau Aer ; şi tot ce era căldură, foc, ardere, era 

Foc. Ei ştiau foarte bine ce spuneau. Şi vă explicam în această 
conferinţă că aceste 4 elemente, pe care toată lumea le poate 
constata pe Pământ, îşi aveau semnele foarte, foarte sus. 

Nu erau nici măcar în planul fizic, ele mergeau până la Kether 
(Coroana) - din Arborele Sefirotic . Acolo există cele 4 elemente 
în toată fineţea, în toată splendoarea, în toată subtilitatea lor. 
lar aceste 4 elemente au chip: sunt ordinul Angelic al 
Serafimilor. Ele au fost văzute, desenate; mulţi profeti, 
clarvăzători - ca Ezechil, ca Sfântul loan - (le-au văzut) şi au 
constatat că au chipuri : unul are chipul unui Om, altul chipul 
unui Taur, al treilea chipul unui Vultur, al patrulea, al unui Leu. 
Ar fi foarte lung de explicat de unde vin aceste imagini şi ce 
reprezintă ele, de unde această diviziune şi de ce, chiar şi în 
domeniul astrologic, aceste patru « animale », ca să se zicem 
aşa, se văd, ca o cruce, pe Zodiac : Vărsătorul este Omul, iar de 
cealaltă parte este Leul - şi este adevărat, este constelația 
Leului — iar apoi, exact în cruce, avem Taurul şi apoi Scorpionul 
- dar în locul Scorpionului este Vulturul, pentru că este o 
întreagă poveste despre Vultur (înainte era Porumbelul) şi 
despre cum, după păcatul originar, Porumbelul şi Vulturul s-au 
transformat în Scorpion, constelația Scorpionului. Este foarte 


lung de explicat, dar există totuşi conferinţe în care m-am oprit 


asupra acestui aspect, pentru a vă da câteva noţiuni despre 
aceste 4 elemente. Acestea sunt cele 4 animale sfinte/sacre ; în 
Kabbală sunt numite Hayot Ha-Kadosh, adică animale de 
sfinţenie ; Hayot Ha-Kadosh, de la cuvântul Kadosh, Kodesh, 
Kadosha şi aşa mai departe, cuvânt (care înseamnă) 
« sfinţenie ». lar ele cântă fără încetare în faţa Celui Veşnic, 
spunând : « Sfânt, sfânt, sfânt este Dumnezeu cel Veşnic ». 
Bineînţeles că ei au rezumat ceea ce au auzit, de fapt nu este 
numai cuvântul « sfânt », ci sunt simfonii extraordinare, corale 
extraordinare, simfonia sferelor. lar apoi vin Ophanimii/Ofanimii, 
aşa cum sunt numiţi Heruvimii. Acolo se găseşte muzica. 

În ceea ce priveşte cele 4 elemente, v-am ţinut şi alte 

conferinţe, în care vă explicam cum să vă purificaţi prin cei 4 
Îngeri. Faptul că şi hrana conţine cele 4 elemente este atât de 
vizibil, nu are rost să ne oprim pentru a-l discuta: aspectul solid, 
bineînţeles; în hrană există şi aspectul lichid, aspectul aer — 
există gaze; apoi există câteva particule de foc, aspectul 
căldură, temperatură. 
Aşadar, toată hrana pe care o mâncăm este constitută din cele 
4 elemente. lar cristalele şi metalele şi munţii şi copacii şi 
oamenii şi animalele, întreaga lume este făcută din cele 4 
elemente - dar asta când este vorba de învelişul lor, de 
vehicolul lor, de corpul lor, pentru că ei înşişi nu sunt făcuţi din 
cele 4 elemente. Ei sunt deasupra celor 4 elemente. Spiritul nu 
este un element, nici Sufletul, dar toate învelişurile, toate 
creaţiile, toate obiectele, tot ce există este făcut din cele 4 
elemente; ele servesc drept carapace, drept înveliş, drept 
vehicol, casă/adăpost. 


Trebuie să ştim să-i invităm pe cei 4 Îngeri, atunci când 
mâncăm. Care sunt proprietăţile celor 4 Îngeri? Desigur, Îngerul 
Pământului aduce soliditate, fermitate, forţă, stabilitate; el e cel 
care condensează lucrurile şi dă o bază la tot. Fără el, nimic nu 
ar putea să se plaseze, să subziste/existe. În timp ce, Îngerul 
Apei... - Apa este un simbol al vieţii şi purității - Îngerul Apei 
poate deci să ne purifice şi să ne aducă viaţa. Apoi, Îngerul 
Aerului - care este corespondentul inteligenţei noastre, a 
gândirii, a  creierului/minţii - el reprezintă inteligenta, 
subtilitatea, repeziciunea, viteza, înţelegerea, profunzimea. 
Chemând Îngerul Aerului, devenim mai inteligenţi. lar Îngerul 
Focului... Ei, e lubirea sacră, lubirea divină. V-am explicat într-o 
altă conferinţă că oamenii confundă foarte tare lucrurile şi că în 
cuvintele, în vorbele lor nu există precizie, exactitate şi m-am 
amuzat pentru a arăta cât este de adevărat. Când trebuie să ne 
purificăm, adică să  îndepărtăm toate deşeurile, toate 
impurităţile, toate  acumulările adunate prin nutriţie, prin 
băuturi, prin respiraţie, prin diferite munci/activităţi, contacte, 
călătorii, prin schimburi cu oamenii, cu animalele, cu hrana, cu 
natura însăşi - în timpul acestori schimburi, acestor contacte, 
acestei nutriţii, adunăm multe particule, multe impurități... 
Dacă am şti cum să ne curăţăm, cum să ne purificăm, ar fi mai 
bine. Dar oamenii sunt foarte, foarte departe de toate acestea. 
Atunci vor face o baie sau se vor spăla zilnic şi vor crede că 
sunt deja puri. Dar iată că nu ne putem spăla numai prin 


aspectul exterior. 


Desigur, trebuie să aplicăm latura exterioară, dar mai există şi 


alte mijloace, în cele 4 regiuni şi de aceea v-am dat această 
clasificare, spunând: lată, chemaţi Îngerul Pământului pentru a 
curăța, a curăța toate murdăriile, toate impurităţile, toate 
deşeurile/resturile, ca el să le poată absorbi în măruntaiele 
Pamântului, unde sunt laboratoare, uzine, despre care savanții 
n-au nici o idee, nu ştiu că totul este elaborat, prelucrat, pentru 
a fi trimis înapoi sub forma a ceva pur; de pildă, Pământul 
absoarbe toate mizeriile şi apoi, priviţi, din toate aceste 
murdării, natura face fructe, plante, flori, legume şi toate aceste 
impurități devin purităţi. El ştie cum să facă lucrul acesta. Şi 
tocmai Îngerul Pământului, cu muncitorii lui, ştiu cum să curețe. 
Aşadar, trebuie să-i cereţi să curețe. 

Îngerului Aerului (inadvertenţă : Îngerului Apei! - n.t.) nu-i 
cereţi să curețe, îi cereţi să spele, pentru că numai el ştie cum 
să spele. Şi ce să spele ? Să curețe ce? Să curețe corpul fizic, 
vedeţi ? Corpul fizic : stomacul, sistemul muscular, oasele, tot; 
corpul fizic, de toate deşeurile. Şi să spele inima, să spele 
sentimentele. Şi Îngerul Apei este cel care ştie să spele 
sentimentele, mult mai sus. Apoi cerem Îngerului Aerului să 
purifice; să ne purifice gândurile. El lucrează într-un plan mai 
înalt, ocupându-se de purificarea gândurilor, a ideilor, a 
înţelegerii noastre şi aşa mai departe. lar apoi cerem Îngerului 
Focului să ne sfinţească Sufletul şi Spiritul. lată cum se face. ŞI 
nimeni nu se gândeşte la aceste lucruri. Totul este amestecat, 
totul este confundat. În loc să spună pentru ceva «a curăța», 
oamenii spun « a spăla» sau «a purifica» sau «a sfinţi», iar 
pentru altceva... Nu, nu, nu. Totul este precis, totul este bine 


determinat, definit în inteligența naturii vii. Doar în 


creierele/minţile oamenilor obişnuiţi totul este încâlcit, totul e 
haos, totul este amestecat. Vedeţi, ce departe ne duce acest 
gând ?! 

lar acum, dacă există oameni care vor să reuşeşti să îi 
convingi că aceşti Îngeri există sau nu, iar apoi vor crede şi se 
vor pune pe treabă... oh, lă, lă! viaţa lor e pierdută. Nu am timp 
să-i conving. Sunt cele mai mari realităţi - pentru mine şi 
pentru alte mii. 
lar ei să rămână în iluzii, în înuneric, dacă aşteaptă ca cineva sa 
reuşeasca să-i convingă. Ca de exemplu, tânăra generaţie, care 
nu recunoaşte că există legi. Nu există legi! Pentru ce să se 
supună legilor? De ce să nu le transgreseze? Ce e rău în a 
transgresa ? lar acum trebuie să-i convingi că există legi şi legi 
şi legi. Ca să vezi! Asta dovedeşte că sunt atât de proşti, încât 
n-au observat că atunci când mănâncă ceva, când au abuzat de 
ceva, fie au colici, fie îi doare stomacul, fie îi doare capul; iar 
atunci când n-au dormit sunt cam năuci; iar când au făcut 
altele... Nu există legi, înţelegeţi? Nu există legi! Cum e posibil 
să nu tragi concluzii din toate acestea, că dacă există legi 
pentru organism, pentru gândurile lor, pentru iubirile lor... şi 
dacă jignesc anumite persoane şi ceilalţi se răzbună... şi că, 
deci, există legi - cum să te comporţi, cum să nu depăşeşti 
limitele... Ei nu vor să recunoască aceste legi şi sunt tot timpul 
la strâmtoare. Şi vor fi complet striviţi. Trebuie mai întâi să 
recunoşti că totul în univers este bazat pe legi. Este primul 
lucru. Aşadar, eu nu am timp să-i conving. Viaţa îi va convinge 
atât de bine turtindu-i în prostia lor, încât, după câtva timp, vor 


începe să meargă, să respecte, să supravegheze, în sfârşit, să 


aplice, când vor fi la capătul sulului/când le va ajunge funia la 
par. Doamne, cât sunt de proşti! Nu există legi! Şi atunci au 
toate drepturile de a trece peste legi, de a le călca în picioare, 
de a le transgresa, iar apoi... Ce raţionament extraordinar, ce 
mentalitate ! lar în alte privinţe este la fel. Nu există Îngeri, 
înţelegeţi voi ?! Nu există forţe în natură care lucrează pentru 
bine sau pentru rău şi dacă te pui în armonie cu aceste forţe, te 
ajută, se sprijină, îţi fac viaţa mai bună; iar dacă te pui de-a 
curmezişul, atunci ele sunt mereu acolo pentru a vă bara calea. 
A, nu, nu, nu! Nu există aşa ceva ! Când vor deveni oamenii 
inteligenţi ? E formidabil ! Nu există alte forţe. Nu există decât 
oamenii pe Pământ ! Oh, lă, lă ! Cum au descoperit asta ? 


Aşadar, poftă bună, dragi fraţi şi surori, poftă bună ! 


